čo je to easa examiner differences document?
zavedením nariadenia 1178/2011 do praxe začali jednotlivé členské štáty európskeho spoločenstva a niektoré ďalšie štáty (napr. švajčiarsko, island,..) medzinárodne uznávať letecké licencie iných členských štátov easa vydaných podľa časti fcl.
prax však ukázala, že národné postupy jednotlivých leteckých úradov sa líšia a dochádza k zmätku pri vykonávaní preskúšaní. mnohé členské štáty si vykladali rozlične ustanovenie o požiadavke nariadenia 1178/2011 absolvovať briefing členským štátom pred vykonaním leteckého preskúšania. 
vzhľadom na rozdielne národné postupy, ktoré súvisia najmä s administratívnymi postupmi leteckých preskúšaní bol dňa 2. apríla 2014 zavedený dokument s názvom easa examiner differences document. easa examiner differences document obsahuje všetky požiadavky, ktoré jednotlivé členské štáty easa vyžadujú pri vykonávaní leteckých preskúšaní  zahraničným leteckým examinátorom.
easa examiner differences document tak nahrádza povinnosť absolvovať briefing leteckého examinátora daným členským štátom easa, ktorý je štátom vydania preukazu spôsobilosti pilota (letecký preukaz).
každý easa letecký examinátor je povinný sa oboznámiť s príslušnými postupmi v easa examiner differences document pred vykonaním leteckého preskúšania pre žiadateľa, ktorého štát vydania licencie je iný, ako štát ktorý vykonáva dohľad nad činnosťou easa leteckého examinátora.
easa examiner differences document je v platnom znení publikovaný na stránkach easa
q2/2021 (06 apr 2021)
q1/2021 (05 jan 2021)
q4/2020 (06 oct 2020)
q3/2020 (03 jul 2020)
q2/2020 (20 apr 2020)
q1/2020 (06 jan 2020)
ver 12-2019 (01 oct 2019)
ver 11-2019 (01 jul 2019)
ver 10.2-2018 (17 oct 2018)
ver 10.1-2018 (05 sep 2018)
ver 10-2018 (04 jul 2018)
ver 09-2017 (08 sep 2017)
ver 08-2017 (03 feb 2017)
ver 07-2016 (29 jun 2016)
ver 06-2015 (25 nov 2015)
ver 01-2014 (03 apr 2014)
náš tip: preskúšanie icao english bratislava, trenčín a iné miesta. preskúšanie icao english môže byť súčasťou preskúšania s našim examinátorom.
administratívne postupy kladené na preskúšanie pilotov
pred samotným preskúšaním je vyžadované, aby letecký examinátor skontroloval platnosť nasledovných údajov a dokumentov:
preukázanie totožnosti žiadateľa
kontrola preukazu spôsobilosti
kontrola osvedčenia o zdravotnej spôsobilosti
kontrola osvedčenia rádiofonistu
kontrola platnosti kvalifikácií – kvalifikačných kategórií a osvedčení zapísaných v preukaze spôsobilosti
kontrola zápisníku letov žiadateľa
po vykonaní leteckého preskúšania sú administratívne náležitosti, ktoré vykonáva letecký examinátor nasledovné:
vyplnenie správy o vykonaní preskúšania
zápis do zápisníka letov
zápis do preukazu spôsobilosti žiadateľa v prípade úspešného absolvovania
notifikácia o vykonaní skúšky úradu vydania preukazu 
presné administratívne náležitosti sa môžu meniť vzhľadom na typ preskúšania, platnosť a vyznačenú platnosť kvalifikácií, osvedčení inštruktora a kvalifikačných kategórií a taktiež aj rozsah preskúšania.